CELEX: 62021CN0632
Language: da
Date: 2021-10-14 00:00:00
Title: Sag C-632/21: Anmodning om præjudiciel afgørelse indgivet af Juzgado de Primera Instancia e Instrucción n° 2 de Granadilla de Abona (Spanien) den 14. oktober 2021 — JF og NS mod Diamond Resorts Europe Limited (filial i Spanien), Diamond Resorts Spanish Sales S.L. og Sunterra Tenerife Sales S.L.

7.2.2022   
            
            
               DA
            
            
               Den Europæiske Unions Tidende
            
            
               C 64/12
            
         
      Anmodning om præjudiciel afgørelse indgivet af Juzgado de Primera Instancia e Instrucción no 2 de Granadilla de Abona (Spanien) den 14. oktober 2021 — JF og NS mod Diamond Resorts Europe Limited (filial i Spanien), Diamond Resorts Spanish Sales S.L. og Sunterra Tenerife Sales S.L.
      (Sag C-632/21)
      (2022/C 64/19)
      Processprog: spansk
      
         Den forelæggende ret
      
      Juzgado de Primera Instancia e Instrucción no 2 de Granadilla de Abona
      
         Parter i hovedsagen
      
      
         Sagsøgere: JF og NS
      
         Sagsøgte: Diamond Resorts Europe Limited (filial i Spanien), Diamond Resorts Spanish Sales S.L. og Sunterra Tenerife Sales S.L.
      
         Præjudicielle spørgsmål
      
      
                  1)
               
               
                  Skal Rom-konventionen af 1980 (1) om lovvalgsregler for kontraktlige forpligtelser og forordning nr. 593/2008 (2) om lovvalgsregler for kontraktlige forpligtelser anses for anvendelige på aftaler, hvor begge aftaleparter er statsborgere i Det Forenede Kongerige?
                  Såfremt det første spørgsmål besvares bekræftende:
               
            
                  2)
               
               
                  Skal forordning nr. 593/2008 fortolkes således, at den finder anvendelse på aftaler indgået forud for dens ikrafttrædelse, jf. forordningens artikel 24? Såfremt spørgsmålet besvares benægtende, skal en timeshareaftale i form af abonnement på klubpoint da anses for at være omfattet af anvendelsesområdet for artikel 4, stk. 3, eller artikel 5 i Rom-konventionen af 1980, også i det tilfælde, hvor det er forbrugeren selv, der som den lov, der finder anvendelse, vælger lovgivningen i en anden stat end den, hvor vedkommende har sit sædvanlige opholdssted? Såfremt det vurderes, at aftalen kan være omfattet af begge lovtekster, hvilken ordning har da forrang?
               
            
                  3)
               
               
                  Uanset besvarelserne af det andet spørgsmål skal en timeshareaftale i form af abonnement på klubpoint da anses for en aftale, hvorved der erhverves tinglige rettigheder over fast ejendom eller personlige rettigheder af foreningsmæssig art?
                  
                              —
                           
                           
                              Såfremt det vurderes, at der erhverves tinglige rettigheder, er det i forbindelse med fastlæggelsen af den lov, der finder anvendelse, da artikel 4, stk. 1, litra c), eller artikel 6, stk. 1, i forordning nr. 593/2008, der skal have forrang, herunder i det tilfælde, hvor det er forbrugeren selv, der som den lov, der finder anvendelse, vælger lovgivningen i en anden stat end den, hvor vedkommende har sit sædvanlige opholdssted?
                           
                        
                              —
                           
                           
                              Såfremt det vurderes, at der erhverves personlige rettigheder, skal de da anses for en rettighed til at leje faste ejendom i henhold til artikel 4, stk. 1, litra c), eller til levering af tjenesteydelser i henhold til artikel 4, stk. 1, litra b)? Har artikel 6, stk. 1, under alle omstændigheder forrang, for så vidt som der er tale om et forbruger- og/eller brugerforhold, også i det tilfælde, hvor det er forbrugeren selv, der som den lov, der finder anvendelse, vælger lovgivningen i en anden stat end den, hvor vedkommende har sit sædvanlige opholdssted?
                           
                        
            
                  4)
               
               
                  Skal lovvalgsreglerne i Rom-konventionen af 1980 og i forordning nr. 593/2008 i alle de ovenstående tilfælde fortolkes således, at de er forenelige med en national retsforskrift, hvorefter »enhver kontrakt, der omhandler brugsrettigheder til en eller flere faste ejendomme i Spanien i en periode af året, som ligger fast eller kan fastsættes efter aftale, er underlagt bestemmelserne i denne lov, uanset hvilket sted og på hvilket tidspunkt aftalen indgås«?
               
            
         (1)  Konvention om, hvilken lov der skal anvendes på kontraktlige forpligtelser åbnet for undertegnelse i Rom den 19.6.1980 (EFT 1980, L 266, s. 1).
      
         (2)  Europa-Parlamentets og Rådets forordning (EF) nr. 593/2008 af 17.6.2008 om lovvalgsregler for kontraktlige forpligtelser (Rom I) EUT 2008, L 177, s. 6).